b'\n_START_ARTICLE_\nX-siipinen\n_START_SECTION_\nHistoria\n_START_PARAGRAPH_\nX-siipisen kehitti Incom-yhti\xc3\xb6 Galaktisen sis\xc3\xa4llissodan alkupuolella Imperiumille. X-siipisen suunnitelleet insin\xc3\xb6\xc3\xb6rit kuitenkin loikkasivat Kapinaliiton puolelle, tuhosivat kaikki tiedot aluksesta ja toivat kaksi prototyyppi\xc3\xa4 kapinallisille. X-siipisest\xc3\xa4 tuli nopeasti kapinallislent\xc3\xa4jien suosituin avaruusalus ja Y-siipisen korvaaja._NEWLINE_X-siipinen oli Y-siipist\xc3\xa4 nopeampi ja edelt\xc3\xa4j\xc3\xa4\xc3\xa4ns\xc3\xa4 verrattuna kesti paljon paremmin avaruustaisteluissa Imperiumin TIE-h\xc3\xa4vitt\xc3\xa4ji\xc3\xa4 vastaan. X-siipinen my\xc3\xb6s kesti iskuja, jotka olisivat voineet tuhota tavallisen ja heikomman avaruusaluksen. Toisin kuin suurimmassa osassa Imperiumin avaruush\xc3\xa4vitt\xc3\xa4jist\xc3\xa4, X-siipisess\xc3\xa4 oli hyperajo, suojakilpigeneraattori ja elossapitoj\xc3\xa4rjestelm\xc3\xa4. X-siipisen erikoisuus olivat sen siivet, jotka hy\xc3\xb6kk\xc3\xa4ysasennossa muistuttivat x-kirjainta, josta se on saanut nimens\xc3\xa4. Sen pitkien lasertykkien tarkoitus on kyet\xc3\xa4 ampumaan kuolettava laukaus kohti vihollisalusta ennen kuin t\xc3\xa4m\xc3\xa4 ehtii vastata tuleen._NEWLINE_Kapinaliitto k\xc3\xa4ytti X-siipisi\xc3\xa4 Yavinin taistelussa hy\xc3\xb6kk\xc3\xa4yksess\xc3\xa4 Kuolemant\xc3\xa4hte\xc3\xa4 vastaan. Luke Skywalkerin ohjaama X-siipinen onnistui laukaisemaan protonitorpedot Kuolemant\xc3\xa4hden ilmastointiaukkoon ja tuhoamaan taisteluaseman. My\xc3\xb6hemmin Wedge Antillesin ohjaama X-siipinen auttoi Millennium Falconia tuhoamaan toisen Kuolemant\xc3\xa4hden Endorin taistelussa.'